Abdulla Aripov

Abdulla Aripov (sündinud 24. mail 1961 Taškendis) on Usbekistani poliitik (Usbekistani Liberaaldemokraatlik Partei), 2016. aasta detsembrist peaminister. 

Abdulla Aripov lõpetas 1983. aastal Taškendi Elektrotehnilise Sideinstituudi (tänapäeval Taškendi Infotehnoloogiate Ülikool) elektriside insenerina. Aastatel 1983–1992 töötas ta Taškendi telefoni-telegraafi jaamas esimese kategooria insener-elektroonikuna. 1992–1993 oli ta Usbekistani sideministeeriumis peaspetsialist. Aastatel 1993–1995 oli ta väliskaubandusfirma "Oʻzimpeksaloqa" direktori asetäitja. 

Aastatel 1995–1996 oli Aripov ühisettevõtte TashAfinalAL peadirektor. Ühtlasi töötas ta Usbekistani sideministeeriumi erastamise ja konkurentsiarengu osakonna juhatajana. 1997. aastal töötas ta Usbekistani Posti- ja Telekommunikatsiooni Agentuuri turuümberkorralduse ja väärtpaberite osakonna juhatajana. Aastatel 1997–2000 oli ta Posti ja Telekommunikatsiooni Riikliku Toetuse Fondi direktor. 2000–2001 oli ta Usbekistani Posti- ja Telekommunikatsiooni Agentuuri peadirektori asetäitja ja 2001–2002 peadirektor. АРИПОВ Абдулла Нигматович CentrAsia

20. mail 2002 määrati Aripov Usbekistani peaministri asetäitjaks. Арипов, Абдулла Нигматович : Премьер-министр Республики Узбекистан Энциклопедия - ТАСС

Alates 14. detsembrist 2016 on Abdulla Aripov Usbekistani peaminister. Countries U. Uzbekistan rulers.org

 Viited 

Kategooria:Usbekistani poliitikud
Kategooria:Peaministrid
Kategooria:Sündinud 1961